
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							23. St-1329/2018
					
U  I M E  R E P U B L I K E  H R V A T S K E

R J E Š E N J E
									
	Trgovački sud u Zagrebu po sucu tog suda Romina Markovinović, u pravnoj stvari podnositelja zahtjeva Financijska agencija, za provedbu skraćenog stečajnog postupka nad dužnikom OPATOVINA PROJEKT d.o.o., Sesvete, Primorska 5, OIB: 75108231896, dana 22. veljače 2019.

r i j e š i o  j e

	Obustavlja se skraćeni stečajni postupak nad dužnikom OPATOVINA PROJEKT d.o.o., Sesvete, Primorska 5, OIB: 75108231896.

Obrazloženje

	Podneskom od 21. svibnja 2018. godine predlagatelj Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, podnijela je ovom sudu Zahtjev za provedbu skraćenog stečajnog postupka temeljem čl. 444. st. 1. SZ (NN 77/15).
	Povodom predmetnog Zahtjeva, sud je dana 03. kolovoza 2018. godine objavio Oglas kojim je (u točki II) pozvao osobe ovlaštene za zastupanje dužnika po zakonu u roku od 15 dana podnijeti sudu javnobilježnički ovjereni popis imovine i obveza na propisanom obrascu, a točkom III vjerovnike dužnika da u roku od 45 dana od objave Oglasa predlože otvaranje stečajnog postupka, te po pozivu suda predujme sredstva za namirenje, a dužnikove vjerovnike pozvao predložiti otvaranje redovnog stečajnog postupka uz upozorenje o pravnim posljedicama nepodnošenja takovog prijedloga. Zaključkom donesenim istog dana sud je pozvao HZMO da u roku od osam dana dostave podatak ima li dužnik zaposlenih osoba.
	Podneskom od 27. rujna 2018. godine HZMO je obavijestio sud da dužnik nema zaposlenih osoba.
Podneskom od 28.08.2018. dužnik OPATOVINA PROJEKT d.o.o. Sesvete, Primorska 5, OIB: 75108231896 . obavijestio je sud da  ima imovinu i to kroz sljedeću dokumentaciju:
· Prokazani popis imovine na dan 31.07.2018.
· Popis dugotrajne imovine na dan 31.07.2018.
· Promet kupaca od 01.01.2018. do 31.07.2018.
· Promet kupaca po kontima od 01.01.2018. do 31.07.2018.
· Bruto bilancu od 01.01.2018. do 31.07.2018.
· Konto kartice od 01.01.2018. do 31.07.2017.
· Promet dobavljača od 01.01.2018. do 31.07.2018.
· Promet dobavljača po kontima od 01.01.2018. do 31.07.2018.


Podneskom od 13.09.2018. stečajni vjerovnik POSOJILNICA BANK eGen, Austrija,
Klagenfurt, Paulitschgasse 5-7, OIB24250429800, obavijestio je sud da ima tražbinu prema vjerovniku u iznosu od ne manje od (6.466.248,12 EUR) 48.142.555,80 kn koje dužnik nije namirio u cjelokupnom navedenom iznosu.
	Podneskom od 18.09.2018. stečajni vjerovnik ALPE-ADRIA POSLOVODSTVO d.o.o., Zagreb, Slavonska avenija 6a, OIB: 99488126785 obavijestio je sud da ima tražbinu prema vjerovniku u iznosu od 252.258.071,26 kn na dan 03. kolovoza 2018. godine
	Odredbom čl. 431. SZ regulirano je u st. 1. da ako osobe ovlaštene za zastupanje dužnika po Zakonu u roku od 15 dana ne podnesu popis imovine i obveza dužnika ili ako iz tog popisa proizlazi da dužnik ima imovinu koja nije dostatna za namirenje predvidivih troškova stečajnog postupka, te ako u roku od 45 dana ni jedan vjerovnik ne predloži otvaranje stečajnog postupka i ne predujmi sredstva za namirenje stečajnog postupka, smatrat će se da je dužnik nesposoban za plaćanje. 
Odredbom čl. 433. SZ određeno je da ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredba čl. 431. ovog Zakona sud će obustaviti skraćeni stečajni postupak i odgovarajućom primjenom općih odredbi stečajnog postupka ovog Zakona donijeti rješenje o pokretanju prethodnog postupka, odnosno otvaranju stečajnog postupka. 
	Kako nisu ispunjene pretpostavke iz čl. 431. SZ, to je temeljem čl. 433. SZ riješeno kao u Izreci. 


Zagreb, 22. veljače 2019. godine
							

									SUDAC:
									Romina Markovinović,v.r.


Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  

Za točnost otpravka ovlašteni službenik:
Belma Čolić

